**Izziņa par atzinumos sniegtajiem iebildumiem**

**par informatīvo ziņojumu „Par Eiropas Savienības programmas „Radošā Eiropa” (2021-2027) informatīvā biroja darbības īstenošanu”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: | 2021.gada 18.jūnijā |
|  |  |
| Saskaņošanas dalībnieki: | Tieslietu ministrija, Finanšu ministrija, Latvijas Brīvo arodbiedrību savienība |
|  | |
| Saskaņošanas dalībnieki izskatīja šādu ministriju (citu institūciju) iebildumus: | Finanšu ministrija | |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Saskaņošanai nosūtītā projekta redakcija (konkrēta punkta (panta) redakcija) |
| 1 | 2 | 3 | 4 | 5 |
| 1. | Informatīvais ziņojums „Par Eiropas Savienības programmas „Radošā Eiropa” (2021-2027) informatīvā biroja darbības īstenošanu” (turpmāk – Informatīvais ziņojums). | **Finanšu ministrija:**  Vēršam uzmanību, ka saskaņā ar 2018.gada 17.jūlija Ministru kabineta noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 24.1.apakšpunktu no budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (turpmāk – 80.00.00 programma) piešķir valsts budžeta līdzfinansējumu un priekšfinansējumu Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai atbilstoši normatīvajiem aktiem par attiecīgajiem finanšu instrumentiem. Ņemot vērā minēto, kā arī Informatīvā ziņojuma 3.lpp. pirmajā un otrajā rindkopā ietverto informāciju, ka Eiropas Komisija 2020.gada 14.decembrī ir publicējusi informāciju par politiski panākto vienošanos par Eiropas Savienības programmas „Radošā Eiropa” (2021-2027) izveidi, bet Eiropas Parlamenta un Padomes regula ar ko izveido programmu „Radošā Eiropa” (2021-2027) šobrīd vēl nav pieņemta, informatīvais ziņojums par līdzfinansējuma piesaisti no 80.00.00 programmas ir virzāms izskatīšanai Ministru kabineta sēdē tikai tad, kad Eiropas Parlamenta un Padomes regula ar ko izveido programmu „Radošā Eiropa” būs apstiprināta, kā arī no Eiropas Komisijas būs saņemta informācija par finansējuma piešķiršanu programmas „Radošā Eiropa” turpināšanai 2021. - 2027.gadam. | **Ņemts vērā** | Precizēta Informatīvā ziņojuma rindkopa 3.lpp. šādā redakcijā:  „Eiropas Parlamenta un Padomes regula (ES) 2021/818[[1]](#footnote-1), ar ko izveido programmu „Radošā Eiropa” (2021-2027) un atceļ Regulu (ES) Nr.1295/2013, paredz, ka Programmas informatīvie biroji: [..]” |
| 2. | Informatīvā ziņojuma 4.lpp. trešā rindkopa. | **Finanšu ministrija:**  Informatīvā ziņojuma 4.lpp. trešajā rindkopā norādīts, ka maksimālais Eiropas Komisijas līdzfinansējuma apmērs varētu sasniegt 82 365 *euro* (palielinājums līdz 25%) un Eiropas Komisijas finansējuma atbalsta intensitāte varētu būt 60%, līdz ar to līdzfinansējums no valsts budžeta līdzekļiem būtu nepieciešams 54 910 *euro* apmērā. Ņemot vērā, ka šobrīd nav apstiprināts un precīzi zināms Eiropas Komisijas līdzfinansējuma apmērs, no kura būtu attiecīgi aprēķināms nepieciešamais Latvijas līdzfinansējuma apjoms, nav pamatojuma KM uzrādītā valsts budžeta līdzfinansējuma piešķiršanai programmas „Radošā Eiropa” turpināšanai. Līdz ar to nav atbalstāms protokollēmuma projekta 2.un 3.punktā paredzētais. | **Ņemts vērā** | Precizēts Ministru kabineta sēdes protokollēmuma projekta 2. un 3.punkts šādā redakcijā:  „2. Saskaņā ar Eiropas Parlamenta un Padomes regulu (ES) 2021/818, ar ko izveido programmu „Radošā Eiropa” (2021-2027), ņemot vērā Latvijas Republikas Pastāvīgās pārstāvniecības Eiropas Savienībā 2021.gada 1.februāra vēstuli Nr.Ref.Ares(2021)856603-01/02/2021 ar Eiropas Komisijas aicinājumu nozīmēt Eiropas Savienības programmas „Radošā Eiropa” informatīvos birojus, atļaut Kultūras ministrijai uzņemties papildu valsts budžeta ilgtermiņa saistības Eiropas Savienības programmas „Radošā Eiropa” informatīvā biroja darbības nodrošināšanai 2021. un 2022.gadā. Eiropas Savienības programmas „Radošā Eiropa” informatīvā biroja Latvijā darbības nodrošināšanas kopējās izmaksas 2021. un 2022.gadā ir 276 668 *euro*, tai skaitā Eiropas Komisijas finansējums 166 000 *euro* un valsts budžeta līdzfinansējums 110 668 *euro*.  3. Kultūras ministrijai šī protokollēmuma 2.punktā minētā biroja darbības īstenošanai normatīvajos aktos noteiktajā kārtībā iesniegt Finanšu ministrijā pieprasījumu finansējuma pārdalei no budžeta 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.”  Precizēta Informatīvā ziņojuma rindkopa 4.lpp. šādā redakcijā:  „Pamatojoties uz Eiropas Komisijas 2021.gada 26.maijā publicēto 2021.gada darba programmu „2021 annual work programme for the implementation of the Creative Europe Programme”(Nr.C(2021) 3563)[[2]](#footnote-2) (turpmāk – darba programma) IV. punktu „Creative Europe Desks” pirmais līgums starp Eiropas Komisiju un Programmas informatīvajiem birojiem tiks noslēgts uz 24 mēnešiem (no 2021.gada 1.janvāra līdz 2022.gada 31.decembrim). Darba programmas 5.tabulā noteiktais pieejamais līdzfinansējums Latvijas Programmas informatīvajam birojam ir 166 000 *euro* 24 mēnešu periodam*.* Ik gadu tie būtu 83 000 *euro*. Ņemot vērā noteikto atbalsta intensitāti 60% no Eiropas Komisijas, līdzfinansējums no valsts budžeta līdzekļiem ir 55 334 *euro* jeb atlikušie 40%. Pie šādiem nosacījumiem par Programmas informatīvā biroja darbības nodrošināšanu Kultūras ministrijas Eiropas Savienības fondu departamenta Eiropas Savienības Kultūras kontaktpunkta nodaļai kopā ar Nacionālo kino centru ik gadu nepieciešamais finansējums ir 138 334 *euro*, ko veido Eiropas Komisijas līdzfinansējums un līdzfinansējums no valsts budžeta līdzekļiem.” |
| 3. | Informatīvā ziņojuma 5.lpp. ietvertā tabula. | **Finanšu ministrija:**  Ņemot vērā, ka programmas „Radošā Eiropa” turpināšanai Latvijas institūcijām ir apstiprināma ilgtermiņa saistību uzņemšanās pilnā apmērā, ne tikai par valsts budžeta līdzfinansējuma daļu, ir precizējama informatīvā ziņojuma 5.lpp. ietvertā tabula, norādot kopējo finansējuma apmēru sadalījumā pa gadiem un finansējuma avotiem, kā arī pievienojot detalizētus aprēķinus nepieciešamajam finansējumam. | **Ņemts vērā** | Precizēta Informatīvā ziņojuma 5.lpp. ietvertā tabula. |
| 4. | Informatīvā ziņojuma 2.lpp. pirmā rindkopa. | **Finanšu ministrija:**  Informatīvā ziņojuma 2.lpp. pirmajā rindkopā norādīts, ka Eiropas Savienības programmas „Radošā Eiropa” ietvaros laika periodā no 2014. līdz 2020.gadam Latvijas organizācijas ir piesaistījušas 3 533 506,20 *euro* apmērā, savukārt 2.lpp. otrajā rindkopas minēts, ka ievērojamu apjomu no minētā finansējuma saņem arī Latvijas organizācijas. Lai gūtu priekšstatu par Latvijas organizāciju ieguvumiem no dalības programmā „Radošā Eiropa”, informatīvā ziņojuma 2.lpp. otrā rindkopa ir papildināma, norādot kādu finansējuma apmēru ir saņēmušas Latvijas organizācijas periodā no 2014. līdz 2020.gadam. | **Ņemts vērā** | Precizēta Informatīvā ziņojuma 2.lpp. pirmā un otrā rindkopa šādā redakcijā:  „[..] Balstoties uz Eiropas Komisijas Izglītības, audiovizuālās jomas un kultūras izpildaģentūras sniegto informāciju, laika periodā no 2014. līdz 2020.gadam Latvijas organizācijas ir piesaistījušas 3 533 506,20 *euro*. Attiecība starp iesniegtajiem un atbalstītajiem projektiem Eiropas Savienības programmas „Radošā Eiropa” apakšprogrammā „Kultūra”: atbalstīti 24,62% no Latvijas organizāciju iesniegtajiem projektiem, kamēr Eiropas vidējais rādītājs ir 21,54% no visiem Programmas iesniegtajiem projektiem.  Latvijas organizācijas, piesaistot ārvalstu finanšu līdzekļus, līdzfinansē daļu no saviem projekta izdevumiem, tādējādi iepludinot ārvalstu finansējumu Latvijā. [..]” |

Andrejs Lukins

Kultūras ministrijas

Eiropas Savienības fondu departamenta

Kultūras kontaktpunkta nodaļas vadītājs

Tālr. 67330289; [Andrejs.Lukins@km.gov.lv](mailto:Andrejs.Lukins@km.gov.lv)

1. <https://eur-lex.europa.eu/legal-content/EN/TXT/?uri=CELEX%3A32021R0818&qid=1622530073404> [↑](#footnote-ref-1)
2. <https://ec.europa.eu/culture/sites/default/files/2021-05/creative-europe-2021-work-programme-c2021-3563_WP.pdf> [↑](#footnote-ref-2)